google/wiki40b huggingface dataset:
ऑनलाइन संचार

आनलाइन संचार (अर्थ)

ऑनलाइन संचार दो शब्दों से मिलकर बना है- ऑनलाइन और संचार ऑनलाइन का अर्थ है- इंटरनेट पर उपलब्धता और संचार का अर्थ है- संदेशों का आदान-प्रदान अर्थात ऑनलाइन संचार का अर्थ है, इंटरनेट पर उपलब्ध होकर संदेशों का आदान-प्रदान का कार्य ऑनलाइन संचार है।

आनलाइन संचार (परिभाषा)

ऑनलाइन संचार वह संचार है, जिसे इंटरनेट के माध्यम से संप्रेषक एक डिवाइस से संदेश भेजता है और प्राप्तकर्ता दूसरे डिवाइस से उसे ग्रहण करता है। जैसा की संचार में होता है कि संप्रेषक और प्राप्तकर्ता के बीच संदेशों का आदान-प्रदान किया जाता है। ऑनलाइन संचार में इन संदेशों का आदान-प्रदान इंटरनेट के माध्यम से होता है, जिसमें माध्यम इंटरनेट डिवाइसेज जैसे कम्प्यूटर, लैपटाप, मोबाइल फोन आदि मुख्य रूप से होते हैं।
सेंट बर्नार्डस अस्पताल

इतिहास

अगस्त 1999 में उस समय के जिब्राल्टर सरकार के स्वास्थ्य मंत्री कीथ अज़पर्डाए ने यूरोपोर्ट के 1-4 ब्लॉकों को आधुनिक जनरल अस्पताल में परिवर्तित करने के शुरुआती मूल्यांकन का सुझाव रखा। परियोजना की शुरूआत 8 जुलाई 2002 के दिन हुई। इसके अंतर्गत यूरोपोर्ट की 1–4 इमारतों के अंदरूनी क्षेत्रों में मौलिक फेरबदल की गई जिस से इन संरचनाओं को एक आधुनिक अस्पताल का रूप दिया जा सके।

सुविधाएँ

सेंट बर्नार्डस अस्पताल में इक्कीसवी सदी के आधुनिक अस्पताल के अनुरूप सुविधाएँ मुहैया करी जाती हैं। रेडियोलोजी, विसंक्रमण और विकृतिविज्ञान विभागों व ऑपरेशन थिएटरों में नए उपकरणों का प्रयोग किया जाता है। अस्पताल के वार्ड एक, दो और चार बिस्तर वाली इकाईयों में बटे हुए हैं।
अस्पताल के सामने वाहन रैंप है जिस से मरीजो व विकलांगों को अस्पताल में प्रवेश करने में आसानी हो। एम्बुलैंसों के लिए अस्पताल के पीछे दुर्घटना और आपातकालीन परिस्थितियों के लिए विशेष प्रवेशद्वार है जिस से मरीजों व घायलों को जल्द से जल्द चिकित्सा सुविधा मिला सके।
अस्पताल प्रशासन ने सुरक्षा बढ़ाने के लिए अस्पताल के अंदर महत्वपूर्ण स्थानों जैसे मुख्य रिसेप्शन क्षेत्र और बाल चिकित्सा इकाई आदि पर सीसीटीवी कैमरे लगवा रखे हैं।
अस्पताल में 200 से अधि बिस्तर हैं जो विभिन्न विभागों में विभाजित हैं। ये विभाग हैं: ऑर्थो आघात, प्रसूति, शल्य चिकित्सा, चिकित्सा और बाल चिकित्सा वार्ड, दो मुख्य ऑपरेटिंग थिएटर और एक बैक अप आपातकालीन थिएटर, हाइड्रोथैरेपी पूल के साथ एक पूर्ण पुनर्वास क्लीनिक, प्रातः शल्य चिकित्सा इकाई, हृदय पुनर्वास, दुर्घटना और आपातकालीन विभाग तथा नेत्र क्लिनिक। अस्पताल में एक आधुनिक मुर्दाघर भी है।

अस्पताल संरचना

सम्पूर्ण अस्पताल चार ज़ोन में बटा हुआ है: ज़ोन 1, ज़ोन 2, ज़ोन 3 व ज़ोन 4। ज़ोन प्रथम में जिब्राल्टर हैल्थ अथोरिटी प्रशासन और मुख्य कार्यकारी अधिकारी के दफ्तरों के साथ-साथ शल्य चिकित्सा वार्ड व मुख्य थिएटर आदि विभाग हैं। ज़ोन द्वितीय में अस्पताल प्रशासन के अपने दफ़्तर, विकृतिविज्ञान विभाग व रेडियोलोजी आदि विभाग हैं। ज़ोन तृतीय में स्कूल ऑफ़ हैल्थ, अपोहन, प्रसूति विभागों के साथ-साथ विक्टोरिया वार्ड, जॉन वार्ड आदि भी हैं। अंतिम इकाई चौथे ज़ोन में कैफिटेरिया, दवाखाने, रेनबो वार्ड आदि हैं।
काकविन स्मरदहन

स्मरदहन ( अर्थ : 'कामदेव का दहन') प्राचीन जावा भाषा (काकविन) में रचित एक काव्य है। इसकी रचना मपू धर्मज ने १२वीं शताब्दी के आरम्भ में की थी।
विधाता

विधाता का अर्थ है संसार का बनानेवाला अर्थात भगवन।
२९१० ईसा पूर्व

२९१० ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २९१० ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
अयोध्या विवाद

अयोध्या विवाद एक राजनीतिक, ऐतिहासिक और सामाजिक-धार्मिक विवाद है जो नब्बे के दशक में सबसे ज्यादा उभार पर था। इस विवाद का मूल मुद्दा राम जन्मभूमि और बाबरी मस्जिद की स्थिति को लेकर है। विवाद इस बात को लेकर है कि क्या हिंदू मंदिर को ध्वस्त कर वहां मस्जिद बनाया गया या मंदिर को मस्जिद के रूप में बदल दिया गया।

इतिहास

मुग़ल शासक बाबर 1526 में भारत आया। 1528 तक वह अवध वर्तमान अयोध्या तक पहुँच गया। बाबर के सेनापति मीर बाकी ने 1528-29 में एक मस्जिद का निर्माण कराया था। यह अभी भी रहस्य है कि क्या मंदिर को तोड़कर मस्जिद बनवाई गई या मंदिर की ही मस्जिद के अनुसार बदला गया किन्तु यहां पर आकर यहां की धार्मिक भावनाओं के विपरीत कार्य किये और इस्लाम धर्म को बढ़ाने के लिये हिन्दुओ को जबरदस्ती मुस्लिम बनाया, लगभग 90% मुस्लिम पहले हिन्दू ही थे जिनका धर्म परिवर्तन करके मुस्लिम बनाया गया है, अतः मुस्लिम समाज (पूर्व मे हिन्दू समाज) को राम मंदिर बनने की संभावना है, और सबको पता है कि बाबरी मस्जिद की जगह पहले रामलला ही विराजमान थे
कोमोडोर

कोमोडोर एक नौसेना रैंक है जो कई नौसेनाओं में उपयोग किया जाता है जो नौसेना कैप्टन से वरिष्ठ होता है, लेकिन रियर एडमिरल कनिष्ठ होता है गैर-अंग्रेज़ी-भाषी राष्ट्र अक्सर समकक्ष के रूप में फ्लोटिला एडमिरल या काउंटर एडमिरल या वरिष्ठ कैप्टन का पद उपयोग करते हैं, हालांकि काउंटर एडमिरल भी रियर एडमिरल के अनुरूप हो सकते हैं।
परंपरागत रूप से, "कोमोडोर" एक समय में एक से अधिक जहाजों का आदेश देने वाले किसी भी अधिकारी के लिए रैंक अथवा पद है। एक आधिकारिक रैंक के रूप में, एक कमोडोर आमतौर पर जहाजों के एक फ्लाइटला या स्क्वाड्रन को एक बडे टास्क फोर्स या एडमिरल द्वारा की गई नौसेना बेड़े के भाग के रूप में नियंत्रित करता है।
मदनलाल लक्ष्मणदास टहलियानी

प्रारंभिक जीवन और करियर

न्यायमूर्ति टाहिलियानी का जन्म राजस्थान राज्य के सरदार शहर में 23 दिसंबर 1953 को हुआ था। कानून की डिग्री (एलएलबी) प्राप्त करने के बाद, वे मई 1977 में गोंदिया और चंद्रपुर में अभ्यास शुरू कर दिया। 14 दिसंबर, 1979 को गढ़चिरौली में सहायक लोक अभियोजक के रूप में वे नियुक्त किए गए। गढ़चिरौली के बाद वे सिरोचना, डसईगंज और वरोरा में भी दायित्व निभाया। उन्होंने 1987 में मुंबई, मेट्रोपॉलिटन मजिस्ट्रेट के रूप में भी कार्य किया। उसके बाद 1994 में वे मुंबई के अतिरिक्त मुख्य मेट्रोपोलिटन मजिस्ट्रेट के रूप में नियुक्त हुये और 1997 में मुंबई के मुख्य मेट्रोपोलिटन मजिस्ट्रेट के रूप में पदोन्नत। उन्हें 1997 में बंबई शहर के सिविल न्यायालय के न्यायाधीश के रूप में नियुक्त किया गया। तत्पश्चात वे 2008 में बंबई के रजिस्ट्रार (निरीक्षण) उच्च न्यायालय बनें। वे 2009 में द्वितीय अतिरिक्त प्रधान न्यायाधीश, सिटी सिविल कोर्ट, मुंबई बनाए गए। वे 2009 में प्रथम अतिरिक्त प्रधान न्यायाधीश और 2010 में प्रधान न्यायाधीश बंबई शहर सिविल कोर्ट बनाए गए। उन्हें 18 मार्च 2011 को बंबई उच्च न्यायालय के न्यायाधीश के रूप में पदोन्नति मिली।
यारियां (२०१४ फ़िल्म)

कहानी

यह कहानी 5 मित्रों की हैं, जो एक ही महाविद्यालय में पढ़ते हैं। यह कहानी तब शुरू होती है, जब वह एक प्रतियोगिता में भाग लेते है। इसमें पाँच चरण होते हैं। पहला चरण गाना गाने का होता है। लेकिन इसमें उनके बनाए गए गाने को दूसरे प्रतियोगी चुरा लेते हैं। यह जानकर उन पाँच दोस्तों को क्रोध आता है। लेकिन वह अब गाने के लिए गाना क्या गायें? यह सोचते हैं और एक गाना गा देते हैं। लेकिन वह इस चरण में विफल हो जाते हैं। दूसरे चरण में चेस प्रतियोगिता होती है। चिकित्सालय में उनके दोस्त देबू अपने चोटों से उभर नहीं पाता और उसकी मृत्यु हो जाती है। उसके जाने के कारण वह सभी दोस्त दुःखी हो जाते है और तीसरे चरण की प्रतियोगिता हार जाते है। इसके पश्चात चौथा चरण दोनों ही बराबर रहते है। इसके पश्चात उन्हे पाँचवाँ और अंतिम चरण का प्रतियोगिता होता है। इसमें वे जीत जाते हैं और कहानी समाप्त हो जाती है।
जयमाला कार्यक्रम

जयमाला और हवामहल विविध भारती के शुरूआती कार्यक्रम रहे हैं। ये कार्यक्रम आज पचास सालों बाद भी उतनी ही लोकप्रियता के साथ चल रहे हैं।
मूलसर्वास्तिवाद

मूलसर्वास्तिवाद (परम्परागत चीनी : 根本說一切有部; ; pinyin: Gēnběn Shuō Yīqièyǒu Bù) भारत का एक प्राचीन आरम्भिक बौद्ध दर्शन है। इस दर्शन की उत्पत्ति के बारे में तथा इसका सर्वास्तिवादी सम्प्रदाय से सम्बन्ध के बारे में प्रायः कुछ भी ज्ञात नहीं है। फिर भी, इसके बारे में कई सिद्धान्त मौजूद हैं। मूलसर्वास्तिवादी सम्प्रदाय का मठ अब भी तिब्बत में विद्यमान है।
कर नीति

करों के सम्बन्ध में किसी सरकार की वह सोच जो यह निर्धारित करती है कि कौन-कौन से कर लगाए जाँय, किस पर लगाए जाँय और कितने लगाए जाँय,कर नीति (Tax policy) कहलाती है। कर नीति के समष्टिगत और सूक्ष्म अर्थशास्त्रीय दोनों पहलू हैं।
महावीर शर्मा

महावीर शर्मा (२० अप्रैल १९३३-१७ नवम्बर २०१०) आप्रवासी हिंदी लेखक थे, जिन्होंने ब्रिटेन को अपना कार्यक्षेत्र बनाया। उन्होंने हिंदी में एम.ए. किया तथा लंदन यूनिवर्सिटी तथा ब्राइटन यूनिवर्सिटी में मॉडर्न गणित, ऑडियो विज़ुअल एड्स तथा स्टटिस्टिक्स की शिक्षा ली। उन्होंने उर्दू भी पढ़ी थी और वे कुशल गजलकार के रूप में भी जाने जाते थे।

कार्यक्षेत्र

1962 से 1964 तक स्व: श्री ढेबर भाई जी के प्रधानत्व में "भारतीय घुमंतू जन सेवक संघ" के अंतर्गत "राजस्थान रीजनल ऑर्गनाइज़र" के रूप में कार्य किया। 1965 में इंग्लैंड प्रस्थान। 1982 तक भारत, इंग्लैंड तथा नाइजीरिया में अध्यापन। 1992 स्वैच्छिक पद से निवृत्ति के बाद लंदन ही मेरा स्थाई निवास स्थान है।
1960 से 1964 तक की अवधि में "महावीर यात्रिक" के नाम से कुछ हिंदी और उर्दू की मासिक तथा साप्ताहिक पत्रिकाओं में कविताएँ, कहानियाँ और लेख महावीर यात्रिक नाम से प्रकाशित। इंग्लैंड में आने के कुछ समय के पश्चात साहित्य से जुड़ी हुई कड़ी टूट गई थी, अब वह कड़ी फिर से जुड़ गई है।
अलीपुर

भूगोल

अलीपुर की स्थिति है 22.53°N 88.33°E पर। यहां कीऔसत ऊंचाई १४ मीटर (४६ फीट) है।
२८३७ ईसा पूर्व

२८३७ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २८३७ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
व्युत्क्रमानुपात

किन्ही दौ राशि के अनुपात व्युत्क्रम कहलातें हैं, यदि एक राशि को बढाया जाता हैं, तो दूशरी राशि उसी अनुपात में घटती जाती हैं।

 जैसे गुरुत्वाकर्षण के सिद्धांत का एक कथन
      F □ 1/r^2
अर्थात् लगने वाला बल पिण्डो के मध्य दूरी के व्युत्क्रमानुपाती होता हैं।
असगर अली इंजीनियर

असगरअली इंजिनिअर इस्लामिक विद्वान के रुप में पहचाने जाते हैं.  (जन्म: सालुंबर-राजस्थान, 10 मार्च 1939; मृत्यू : सांताक्रुझ-मुंबई, 14 मे, 2013) प्रख्यात चिंतक तथा प्रगतिशील विचारक के रुप में उन्हे  दुनियाभर में याद किया जाता हैं. धर्मनिरपेक्ष मूल्यों  के हित में संघर्ष करने वाले वह एक योद्धा थे. ‘इस्लाम एंड इट्स रेलेवेंस टु अवर एज’ समेत कई महत्‍वपूर्ण पुस्तकों की रचनाए उन्होने की हैं. वे मुंबई स्थित 'सेंटर फॉर स्टडी ऑफ सोसायटी एंड सेक्युलरिज्म' के अध्यक्ष थे. असगर अली ने विक्रम विश्वविद्यालय से सिविल इंजीनियरिंग में बीएससी किया था. शिक्षा ग्रहण करने के बाद असगर ने लगभग 20 सालों तक बृहन्मुम्बई नगर निगम (बीएमसी) में अपनी सेवाएं दी.1980 से उन्होंने ‘इस्लामिक परिप्रेक्ष्य’ पत्रिका का संपादन करना शुरु किया था. 1992 में बाबरी मस्जिद के विध्वंस के बाद डॉ. इंजीनियर ने  “सेंटर फॉर द स्टडी ऑफ सोसायटी एंड सेक्युलरिज्म’ के नाम से एक संस्था स्थापना की. धर्मनिरपेक्ष पत्र-पत्रिकाओं सहित विभिन्न विषयों पर उनकी करीब 52 किताबें, कई अखबार और लेख प्रकाशित हुए हैं.
कोलकाता रेस्क्यू

कोलकाता रेस्क्यू जैक प्रेगेर द्वारा 1980 में स्थापित की गई कोलकाता, भारत में स्थित ब्रिटेन से दान प्राप्त करने वाली समाज-सेवी संस्था है। यह पश्चिम बंगाल में वंचित लोगों के लिए चिकित्सा, शिक्षा और सहायता सेवाओं को चलाती है। यह लोगों को हस्तशिल्प भी बनाने और बेचने के लिए प्रशिक्षित करती है।

चिकित्या

तपेदिक, कुष्ठरोग, और मधुमेह सहित रोगों की एक श्रृंखला जिसमें थैलेसीमिया और कुपोषण शामिल है, कोलकाता रेस्क्यू नि: शुल्क उपचार पेशेवर स्वयंसेवकों द्वारा करवाती है।
एचआइवी / एड्स से परेशान के लोगों के लिए एक क्लिनिक बनाया गया है जिसके प्रबंधन और परामर्श का कार्य यह संस्था देखती है। संस्था कोलकाता स्कूल ऑफ़ ट्रॉपिकल मेडिसिन और कोलकाता मेडिकल कॉलेज अस्पताल के साथ परामर्श, निदान, उपचार और संस्था-आधारित देखभाल के लिए तालमेल बना चुकी है।
संस्था खुजली, कीड़े, जूँ आदि के फैलाव से जुड़ी हालतों से भी जूजती है जो प्रायः झुग्गी समुदायों में मौजूद हैं।

शिक्षा

झुग्गी और सड़क के बच्चों के उद्देश्य से, संस्था बुनियादी साक्षरता फैलाने के लिए लगभग 300 बच्चों के लिए तीन गैर-औपचारिक स्कूलों चलाता है और नि: शुल्क भोजन और स्वास्थ्य जांच सेवाएं प्रदान करती है। संस्था औपचारिक स्कूली शिक्षा प्राप्त करने वाले बच्चों को भी उपस्थिति फीस, स्कूल यूनिफ़ॉर्म और यात्रा खर्च भी प्रदान करती है।

स्वयंसेवक

भारत और विदेशों से नैदानिक और गैर चिकित्सीय स्वयंसेवक सेवाएं चलाने में सहायता करते हैं और स्थानीय कर्मचारियों के प्रशिक्षण में भी मदद करते हैं।
संस्था नीदरलैंड, जर्मनी, स्विट्ज़रलैंड, कनाडा और संयुक्त राज्य अमेरिका में समर्थक समूह संस्था की मदद करते हैं।
ताज एक्स्प्रेस २२८०

ताज एक्स्प्रेस १२२८० भारतीय रेल द्वारा संचालित एक मेल एक्स्प्रेस ट्रेन है। यह ट्रेन ह निजामुद्दीन रेलवे स्टेशन (स्टेशन कोड:NZM) से प्रातः ०७:१० बजे छूटती है और झाँसी जंक्शन रेलवे स्टेशन (स्टेशन कोड:JHS) पर दोपहर ०२:०० बजे पहुंचती है। इसकी यात्रा अवधि है ६ घंटे ५० मिनट।

गाडी़ संरचना

इस गाडी़ में वातानुकूलित कुर्सीयान - २ एवं वातानुकूलित कुर्सीयान - १२ हैं।
रोमुलो गालेगास

रोमुलो गालेगास (Rómulo Ángel del Monte Carmelo Gallegos Freire ; 2 अगस्त 1884 – 7 अप्रैल 1969) वेनेजुएला के उपन्यासकार एवं राजनेता थे। १९४८ में ९ माह की अल्पावधि के लिये वे वेनेजुएला के प्रथम राष्ट्रपति थे जिसे बिना भ्रष्टाचार के चुना गया था।

परिचय

इनका जन्म १८८४ ई. में हुआ था। इनके उपन्यासों में हमें उनके देश बेनिज़ुएला के ग्रामीण जीवन का बड़ा ही रोचक और यथार्थ चित्र मिलता है। वहाँ के सामाजिक जीवन की विशेषताओं के साथ ही साथ ये प्राकृतिक वातावरण को भी सजीव रूप में प्रस्तुत करते हैं। पाठक उपन्यास के कुछ चरित्रों और उनकी कहानी से ही परिचित नहीं होता बल्कि उसे बेनिज़ुएला देश एवं वहाँ के सामाजिक जीवन की पूरी झाँकी मिल जाती है।
रोमुलो गालेगास के उपन्यासों की एक और विशेषता है। उनमें हमें सभ्यता और बर्बरता के बीच मच रहे संघर्ष का भी चित्र मिलता है। आधुनिकता के व्यापक प्रभाव के कारण किस प्रकार जीवन के पुराने तौर बदल रहे हैं और नवीन मूल्यों की स्वीकृति कितने तीव्र विरोध के बाद हो पाती है यह उनके उपन्यासों मे बड़े ही मार्मिक ढंग से दिखाया गया है। प्रारंभिक रचनाओं में मनोवैज्ञानिक दृष्टि से असाधारण चरित्रों के अध्ययन में इनकी विशेष रूचि का आभास मिलता है लेकिन बाद की रचनाओं में जीवन को यथार्थ रूप में प्रस्तुत करने का प्रयास है। दोना बारबरा (Dona Barbara), जो सन् १९२९ में मैट्रिड से प्रकाशित हुआ, इन्हें अंतरराष्ट्रीय ख्याति प्राप्त हुई। इनकी अन्य मुख्य रचनाएँ इस प्रकार हैं : ‘ला त्रेपदोरा’ (La Trepadora ; १९२५); ‘कैंटाक्लैरो’ (Cantaclaro १९४१); पोबर नीग्रो (Pobre Negro ; १९३७)।
शर्मिष्ठा

यह राजा वृषपर्वा की पुत्री थी। वृषपर्वा के गुरु शुक्राचार्य की पुत्री देवयानी उसकी सखी थी। एक बार क्रोध से उसने देवयानी को पीटा और कूएँ में डाल दिया। देवयानी को ययाति ने कूएँ से बाहर निकाला। ययाति के चले जाने पर देवयानी उसी स्थान पर खड़ी रही। पुत्री को खोजते हुए शुक्राचार्य वहाँ आए। किंतु देवयानी शर्मिष्ठा द्वारा किए गए अपमान के कारण जाने को राज़ी न हुई। दुःखी शुक्राचार्य भी नगर छोड़ने को तैयार हो गए। जब वृषपर्वा को यह ज्ञात हुआ तो उसने बहुत अनुनय-विनय किया। अंत में शुक्राचार्य इस बात पर रुके कि शर्मिष्ठा देवयानी के विवाह में दासी रूप में भेंट की जाएगी। वृषपर्वा सहमत हो गए और शर्मिष्ठा ययाति के यहाँ दासी बनकर गई। शर्मिष्ठा से ययाति को तीन पुत्र हुए।
तनुश्री सरकार

तनुश्री मखनलाल सरकार (जन्म ०५ सितंबर १९९८) एक बंगाली महिला क्रिकेट खिलाड़ी है। ये घरेलू क्रिकेट बंगाल और पूर्वी क्षेत्र के लिए खेलती है। इन्होंने हैदराबाद के खिलाफ एकदिवसीय मैच खेलकर ६ दिसंबर २०१४ में घरेलू क्रिकेट की शुरुआत की थी।
गूगल डीपमाइंड

अल्फागो

गूगल डीपमाइंड ने अल्फागो को नामक एक प्रोग्राम बनाया था। जिसने अक्टूबर 2015 में व्यावसायिक रूप से खेलने वाले गो खिलाड़ियों को हरा दिया था। चूंकि गो नामक खेल में बहुत सी घटनाओं के होने की संभावना होती है जो चेस आदि खेलों के मुकाबले काफी अधिक है। इस कारण इस सफलता ने कम्प्युटर के विकास को काफी आगे बढ़ा दिया। इस सफलता के बाद कंपनी ने 2016 को इसे एक सफल प्रोग्राम कहा।

अनुसंधान

डीपमींड़ का मुख्य लक्ष्य बूझने के क्षमता को बढ़ाना है। यह कम्प्युटर या किसी मशीन के बूझने की क्षमता को बढ़ाने के कार्य में लगे रहते हैं। डेमिस हस्स्बिस के अनुसार वे इसका उपयोग मानव मस्तिष्क को समझने के लिए भी कर रहे हैं। इसका लाभ मशीन के द्वारा कार्य करने के साथ ही मानव के मस्तिष्क को जानने में भी सहायता मिलेगी।
अभी यह कंपनी मुख्यतः कम्प्युटर के द्वारा किसी भी खेल को खेले जाने पर ही ध्यान केन्द्रित कर रही है। यह प्रणाली को इस तरह बनाना चाहते हैं कि इससे किसी भी प्रकार के खेल आसानी से खेले जा सके। शेन लेग के अनुसार वह मशीन में मानव समझ के जितना ही समझ डालना चाहते हैं। वे चाहते हैं कि मशीन भी खेलों में समझ का उपयोग करे और वे हर इस तरह के खेल आसानी से खेल सके। यह अनुसंधान मुख्यतः सात खेलों में हो रहा है, जिसमें पोंग, ब्रेक आउट, स्पेस इंवेडर, सीकुएस्ट, बीमरीडर आदि है।
तान्गूत लोग

तान्गूत (चीनी भाषा: 党项, अंग्रेज़ी: Tangut) एक तिब्बती-बर्मी भाषा बोलने वाला समुदाय था जिसने प्राचीन चीन के पश्चिम में पश्चिमी शिया राज्य स्थापित किया। माना जाता है कि वे १०वीं सदी ईसवी से पहले उत्तर-पश्चिमी चीन में आ बसे थे। माना जाता है कि इनका तिब्बती लोगों से नसल का सम्बन्ध था लेकिन जहाँ ऐसी अन्य जातियाँ तिब्बती समुदाय में घुल गई वहाँ तान्गूत तिब्बत से दूर उत्तर में थे इसलिए इनकी अलग पहचान बनी रही। चीन में तान्गूत लोगों को चिआंग लोगों की एक प्राचीन शाखा समझा जाता है।

विवरण

तान्गूतों ने समय के साथ बौद्ध धर्म अपना लिया और उनके पश्चिमी शिया राज्य का राजकीय धर्म भी यही था। उन्होंने सारे प्रमुख बौद्ध ग्रंथों का अपनी तान्गूत भाषा में अनुवाद कर लिया। तिब्बती भाषा की तरह उन्होंने अपनी भाषा लिखने के लिए एक लिपि विकसित करी लेकिन जहाँ तिब्बती लिपि भारत की लिपि-परम्परा पर आधारित थी वहाँ तान्गूत लिपि चीनी भावचित्रों से आगे विकसित की गई। मंगोलिया में चंगेज़ ख़ान के उभरने के बाद मंगोल साम्राज्य फैला और तान्गूतों का पश्चिमी शिया ध्वस्त हो गया। फिर भी तान्गूतों की भाषा १६वीं सदी ईसवी तक मध्य चीन में बोली जाती रही और बहुत से तान्गूत मंगोलों के साथ कार्यरत हो गए। आज भो मंगोलिया में 'तान्गूद' के पारिवारिक नाम वाले लोग रहते हैं।
राजकीय बालक सीनियर सेकेंडरी स्कूल वेस्टविनोद नगर, दिल्ली

यह विद्यालय दिल्ली के शिक्षा निदेशालय द्वारा संचालित है।  कक्षा ०१ से १२ वीं तक के छात्र यहाँ शिक्षा प्राप्त करते हैं। विद्यालय का भवन आधुनिक सुविधाओं से युक्त है। इस विद्यालय में स्मार्ट कक्षाएँ हैं जिनमें कम्प्यूटर, इंटरनेट और प्रोजेक्टर जैसी सुविधाएँ सुलभ करई गयी हैं।
इसराइली पुलिस का राष्ट्रीय मुख्यालय

इजरायली पुलिस का राष्ट्रीय मुख्यालय (हिब्रू:בניין המטה הארצי של משטרת ישראל National Headquarters of the Israel Police) यरुशलम में है। यह किर्यात मेनचेम बेगिन नामक सरकारी भवनों के शंकुल में स्थित है।

परिचय

इसराइल के पहले दो दशकों के दौरान, इसराइल पुलिस मुख्यालय तेल अवीव में था। जब इस संगठन के आकार में वृद्धि हुई है, एक नए कर्मचारियों के निर्माण के लिए की जरूरत है स्पष्ट हो गया। छह दिन के युद्ध के बाद, जो इसराइल यरूशलेम के सब पर कब्जा कर लिया है, एक नए स्थान पूर्वी जेरूसलम में चुना गया था माउंट Scopus और शहर के पश्चिमी भाग के बीच. मूल निर्माण, 1 जार्डन अवधि के दौरान एक अस्पताल के रूप में की योजना बनाई है, वास्तुकार दान एटन द्वारा बदल दिया गया था और 1973 में का उद्घाटन किया है, जिस पर एक दूसरे और बड़े इमारत टाई के रूप में जोड़ा. सार्वजनिक सुरक्षा इमारत के मंत्रालय बाद में पुलिस मुख्यालय के बगल में बनाया गया था।
सुलैमानी मन्दिर

सुलैमनी मंदिर (बर्मी : စူဠာမဏိဘုရား, बर्मीज़ उच्चारण: [sùlàmənḭ pʰəjá]) बर्मा में मिन्नांथु (दक्षिण पश्चिम बंगान) के गाँव में स्थित बौद्ध मंदिर है।
इसका निर्माण ११८३ में तत्कालीन राजा नरपेतिसिथु ने करवाया था।
डायमण्ड हार्बर

जनसांख्यिकी

2001 तक  भारत जनगणनानुसार, डायमंड हार्बर की कुल जनसंख्या ३७,२३८ है। इसमें से ५१% पुरुष एवं ४९% स्त्रियां है। डायमंड हार्बर की साक्षरतादर ७२% है, जो राष्ट्रीय साक्षरतादर ५९.५% से कहीं अधकहै। यहां की कुल जनसंख्या का १०% भाग १० वर्ष से नीचे है।
कोलकाता पोर्ट ट्रस्ट यहां जेटियों के लिए एक कार्गो टर्मिनल इमारत बनाने के लिए योजनाबद्ध है।
प्रौद्योगिकी हस्तान्तरण

किसी वैज्ञानिक अनुसंधान का कोई व्यावहारिक उपयोग सोचना और उस उपयोग को साकार करने के लिये आवश्यक सारी जानकारी और प्रशिक्षण किसी दूसरे व्यक्ति या संस्था को मुहैया कराना प्रौद्योगिकी हस्तान्तरण कहलाता है। तकनीकी हतान्तरण का उद्देश्य यह होता है कि कोई अन्य व्यक्ति इस प्रौद्योगिकी के साथ अपनी पूंजी एवं अन्य संसाधन लगाकर इसका व्यावसायिक उपयोग करे।
प्राचीन काल से ही प्रौद्योगिकी का हस्तानान्तरण होता आया है किन्तु आजकल यह एक नारा बन गया है और इसे सरकारें एक अभियान के रूप में चला रहीं है> इसके पीछे चिन्तन यह है कि किसी देश में जितनी अधिक तकनीकी का विकास और उपयोग होगा, उस देश की आर्थिक समृद्धि उतनी ही अधिक बढेगी।
पौष कृष्ण नवमी

पौष कृष्ण नवमी भारतीय पंचांग  के अनुसार दसवें माह की चौबीसवी तिथि है, वर्षान्त में अभी ६६ तिथियाँ अवशिष्ट हैं।
स्थानीय समूह

स्थानीय समूह या लोकल ग्रुप गैलेक्सियों का एक समूह है जिसमें हमारी गैलेक्सी, आकाशगंगा, भी शामिल है। इस समूह में ३० से ज़्यादा गैलेक्सियाँ शामिल हैं जिनमें से बहुत सी बौनी गैलेक्सियाँ हैं। स्थानीय समूह का द्रव्यमान केंद्र आकाशगंगा और एण्ड्रोमेडा गैलेक्सी के बीच में कही स्थित है और यह दोनों ही समूह की सब से बड़ी गैलेक्सियाँ हैं। कुल मिलाकर स्थानीय समूह का व्यास (डायामीटर) एक करोड़ प्रकाश-वर्ष तक फैला हुआ है। इसमें तीन सर्पिल गैलेक्सियाँ हैं - क्षीरमार्ग, एण्ड्रोमेडा और ट्राऐन्गुलम गैलेक्सी। स्थानीय समूह की सबसे बड़ी गैलक्सी एण्ड्रोमेडा गैलक्सी है जिसमें लगभग 10 खरब तारे है । हमारी आकशगंगा मिल्की वे में लगभग 2 खरब तारे हैं।
एक बार फिर (1980 फ़िल्म)

संक्षेप

मध्यवर्गीय लडकी कल्पना (दीप्ती नवल) का विवाह फ़िल्मी सितारा महेंदर कुमार (सुरेश ओबेरॉय) से निश्चय होने पर बहुत उत्सुक है। इधर महेंदर कुमार फ़िल्मी दुनिया में व्यस्त एवं इश्कबाज़ है। विवाह के बाद कल्पना को इसका पता चलता है। उसे यह भी पता चलता है के पति उसके साथ समय बिताना नहीं चाहता है। महेंदर के एक फ़िल्म के सिलसिले में दोनों लंदन जाते है। उधर कल्पना अपने को अकेली महसूस करती है। इतने में उसे विमल (प्रदीप वर्मा) नामक एक विद्‍यार्थी मिलता है, जो लंदन विश्वविद्यालय में कला का शिक्षण ले रहा है। वह लोगों की चित्र एवं रंगसाजी कर उनका प्रदर्शन करता है। वह कल्पना का चित्र बनाने की अनुरोध करने पर वह मानती है। आगे चलते दोनों में मेल हुए प्रेम होता है। उसके साथ कल्पना जीवन का एक नई परिदृश्य एवं आनन्द, जो आभी तक उससे वंचित थी, देखती है। दोनों में नज़दीकियां बढ़ती है। कुछ दिन बाद वह विमल के साथ अपने नए संबंध में अपने को दोषी पाए उससे नहीं मिलती है। समय के चलते, एक दिन उसे विमल का पत्र मिलने पर उसका उत्तर देती है। आगे चलकर अपने को विमल की ओर आकर्षित वह महेंदर एवं विमल के बीच अपने को डोलती पाती है। इस अवस्था में वह महेंदर को छोड़ विमल के साथ जीवन का आनन्द पाने चली जाती है। इसके बाद महेंदर, कल्पना एवं विमल के जीवन में घटती घटनाओं को आगे की कथा में दर्शाया गया है।
वड़नगर

भौगोलिक स्थिति

वड़नगर 23.78°N 72.63°E पर स्थित है। इसकी मासत से ऊँचाई 143 मीटर (469 फुट) है।
ज़ासी बीट्स

प्रारंभिक जीवन

बीट्ज़ का जन्म बर्लिन, जर्मनी में हुआ था। उनके पिता एक जर्मन कैबिनेट निर्माता हैं, जिन्होंने बर्लिन की दीवार गिरने के बाद १९९० में संयुक्त राज्य अमेरिका में प्रवास किया, जबकि उनकी माँ न्यूयॉर्क से एक अफ्रीकी-अमेरिकी सामाजिक कार्यकर्ता हैं। उनके माता-पिता एक ही जगह काम करते हुए मिले थे, और जब वह बहुत छोटी थी,  तब ही एक दूसरे से अलग हो गए थे। अपने परिवार के साथ न्यूयॉर्क आ जाने से पहले बीट्ज़ की स्कूली शिक्षा बर्लिन में हुई, घर पर अपने परिवार के साथ वह जर्मन और अंग्रेजी, दोनों भाषाओं में बात करती थी। न्यूयॉर्क के वॉशिंगटन हाइट्स क्षेत्र में रहते हुए, वह मस्कोटा न्यू स्कूल में पढ़ने के दौरान अभिनय में रुचि लेने लगी, और उन्होंने सामुदायिक थिएटरों और स्थानीय स्टेजों में प्रदर्शन करना शुरू किया। २००९ में उन्होंने ला गार्दिया आर्ट्स हाई स्कूल से स्नातक की उपाधि प्राप्त की, और स्किडमोर कॉलेज में दाखिला लिया, जहाँ से उन्होंने २०१३ में फ्रेंच भाषा में स्नातक की डिग्री प्राप्त की। वह एक साल तक पेरिस में भी रही हैं।
डिजिटल वितरण

डिजिटल वितरण डिजिटल मीडिया सामग्री जैसे ऑडियो, वीडियो, सॉफ्टवेयर और वीडियो गेम का वितरण है। इस शब्द का उपयोग आमतौर पर ऑनलाइन किये गए वितरण का वर्णन करने के लिए किया जाता है, जैसे कि इंटरनेट। इस प्रकार कागज, ऑप्टिकल डिस्क और वीडियोकैसेट्स जैसे भौतिक वितरण विधियों को दरकिनार कर दिया जाता है।
राष्ट्रीय जलीय जीव (भारत)

गंगा नदी में पायी जाने वाली डॉल्फिन भारत की राष्ट्रीय जलीय जीव है। भारत सरकार ने ०५ अक्टूबर २००९, तक किसी भी जलचर को राष्ट्रीय जीव घोषित नहीं किया गया था। ०५ अक्टूबर २००९ को प्रधानमंत्री मनमोहन सिंह की अध्यक्षता में हुई गंगा नदी घाटी प्राधिकरण की एक बैठक में बिहार के मुख्यमंत्री नीतीश कुमार के सुझाव पर विलुप्त हो रही गंगा डॉल्फिन को राष्ट्रीय जलीय जीव घोषित करने का फैसला किया गया।
अरुण खेतरपाल

प्रारम्भिक जीवन

अरुण खेतपाल का जन्म 14 अक्टूबर 1950 को पुणे, महाराष्ट्र में हुआ था। उनके पिता लेफ्टिनेंट कर्नल (बाद में ब्रिगेडियर) एम एल खेतरपाल भारतीय सेना में कोर ऑफ इंजीनियर्स अधिकारी थे।  लॉरेंस स्कूल सनवार में जाने के बाद उन्होंने खुद को एक सक्षम छात्र और खिलाड़ी के रूप में प्रस्तुत किया था। खेतरपाल जून 1967 में राष्ट्रीय रक्षा अकादमी में शामिल हुए। वह फॉक्सट्रॉट स्क्वाड्रन से संबंधित थे जहां वह 38वें पाठ्यक्रम के स्क्वाड्रन कैडेट कैप्टन थे। उनकी एनडीए संख्या 7498/एफ/38 थी वह बाद में भारतीय सैन्य अकादमी में शामिल हो गए। 13 जून 1971 में खेतपाल को 17 पूना हार्स में नियुक्त किया गया था।

सैन्य जीवन

खेतरपाल ने अपना सैन्य जीवन 13 जून 1971 को शुरू किया था और 16 दिसम्बर 1971 को भारत-पाकिस्तान युद्ध के दौरान 17 पूना हार्स को भारतीय सेना के 47वीं इन्फैन्ट्री ब्रिगेड की कमान के अंतर्गत नियुक्त किया गया था। संघर्ष की अवधि के दौरान 47वीं ब्रिगेड शकगढ़ सेक्टर में ही तैनात थी। 6 माह के अल्प सैन्य जीवन में ही इन्होने देश के लिए सर्वोच्च बलिदान दिया।

सम्मान

सेकेण्ड लेफ्टिनेन्ट अरुण खेतरपाल के अद्वितीय बलिदान व समर्पण के लिए इन्हें भारत सरकार द्वारा गणतंत्र दिवस 1972 को मरणोपरांत परमवीर चक्र से सम्मानित किया गया जो 16 दिसम्बर 1971 से प्रभावी माना गया।